湯盈盈

湯盈盈係香港女演員，喺加拿大滿地可出世，家下係無綫電視經理人合約女藝員。

簡歷 
湯盈盈祖籍順德勒流，喺加拿大滿地可大，中學畢業之後讀。

1994年參選加拿大滿地可小姐奪冠。1995年去香港參選國際中華小姐競選，雖然攞唔到冠軍，但係無綫電視都同佢簽約成為旗下藝員，之後加入第八期藝員進修班，同期學員重有姚瑩瑩同埋滕麗名。佢參演咗好多套電視劇，但係由於佢嘅形象性感，所以成日做一啲狐狸精嘅角色。直至2005年佢喺《阿旺新傳》飾演李笑好，大受歡迎，攞埋2005年《萬千星輝頒獎典禮》「最佳女配角」。2007年喺《兩妻時代》首度擔正第一女主角。

屋企 
湯盈盈老頭喺加拿大有連鎖式自助餐館，家境富裕。佢有兩個哥哥，喺屋企係排最細。

佢伯爺係已故香港道教聯合會主席、圓玄學院值理主席湯國華。現任道教聯合會主席湯偉奇係佢堂大佬。

2012年11月13號，湯盈盈同拍拖五年嘅香港藝人錢嘉樂結婚2013年3月10號生咗大女錢凱晴Alyssa。2015年9月23號再生二女錢凱琪Kassidy。錢嘉樂好感激佢持家有道。

演出電視劇
 1996年：《真情》
 1996年：《西遊記》飾 蛇妖
 1998年：《妙手仁心》飾 周淑茵
 2001年：《封神榜》飾 柳琵琶
 2002年：《駁命老公追老婆》飾 方美斯
 2005年：《開心賓館》飾 陳翹楚
 2005年：《阿旺新傳》飾 李笑好
 2006年：《愛情全保》飾 蕭雲
 2007年：《同事三分親》飾 明亮
 2007年：《歲月風雲》飾 芝芝
 2007年：《兩妻時代》飾 繆鈴  
 2009年：《凶城計中計》飾 盤霽月
 2009年：《蔡鍔與小鳳仙》飾 洪麗媚
 2010年：《讀心神探》飾 玄靈子
 2010年：《居家兵團》飾 華晶叻
 2011年：《法證先鋒III》飾 Rebecca
 2011年：《天與地》飾 楊雪薇
 2012年：《換樂無窮》飾 顧家琴
 2012年：《耀舞長安》飾 朱攬月
 2013年：《老表，你好嘢！》飾 司馬淑貞
 2013年：《衝上雲霄II》飾 神婆
 2014年：《新抱喜相逢》飾 文彩菱
 2015年：《倩女喜相逢》飾 燕赤霞
 2018年：《愛回家之開心速遞》飾 高栢菲

攷

香港電影女演員
類:無綫電視女藝員
類:香港女歌手
類:加拿大唐人
類:祖籍順德
盈盈